Jake Wightman

Jake Wightman (sündinud 11. juulil 1994 Nottinghamis) on Suurbritannia keskmaajooksja, maailmameister (2022). Tema põhiala on 1500 meetri jooks.

2013. aastal tuli ta 1500 meetri jooksus juunioride Euroopa meistriks.

2016. aasta Euroopa meistrivõistlustel Amsterdamis saavutas ta 1500 meetri jooksus kuuenda koha. Kaks aastat hiljem võitis ta Berliini Euroopa meistrivõistlustel samal alal ajaga 3.38,25 pronksmedali. 2019. aasta maailmameistrivõistlustel oli ta viies (3.31,87) ja 2020. aasta suveolümpiamängudel kümnes (3.35,09).

2022. aastal tuli Wightman 1500 meetri jooksus isikliku rekordiga 3.29,23 maailmameistriks.

2025. aasta maailmameistrivõistlustel Tokyos võitis ta 1500 meetri jooksus Isaac Naderi järel hõbemedali.

Mõlemad tema vanemad on endised pikamaajooksjad. Tema ema Susan Wightman (neiupõlvenimega Tooby) saavutas 1988. aasta suveolümpiamängudel maratonijooksus 12. koha.

 Isiklikud rekordid 
Väljas
 Ala  Tulemus  Aeg  Koht 800 m jooks  1.43,65  2. september 2022    Brüssel 1000 m jooks  2.13,88   10. august 2022    Monaco 1500 m jooks  3.29,23  19. juuli 2022    Eugene Miilijooks  3.47,82   5. juuli 2025    Eugene
Sees
 Ala  Tulemus  Aeg  Koht 800 m jooks  1.47,69   25. veebruar 2018    Glasgow 1500 m jooks  3.34,06  4. veebruar 2024    Boston

 Välislingid 


Kategooria:Suurbritannia jooksjad
Kategooria:Keskmaajooksjad
Kategooria:Sündinud 1994